ROMÂNIA 

JUDEŢUL TIMIŞ
MUNICIPIUL TIMIŞOARA

DIRECŢIA CLĂDIRI, TERENURI ŞI DOTĂRI DIVERSE II VEST

COMPARTIMENT  SPAŢII CU ALTĂ DESTINAŢIE II VEST
SC2021- 19237/08.07.2021
RAPORT DE SPECIALITATE

privind prelungirea contractului de concesiune nr.25/16.11.2004  încheiat cu CABINETUL MEDICAL MEDICINA DE FAMILIE DR. BADEA ANDREEA CORINA
Prin cererea înregistrată cu nr. CT2021-000003/04.01.2021, Dr. Badea Andreea Corina- medic specialist medicină de familie, titular al Cabinetului Medical Medicină de Familie Dr.Badea Andreea Corina, solicită prelungirea contractului de concesiune nr. 25/16.11.2004, pentru spaţiul format din 2 încăperi exclusiv -33,52 mp, 5 încăperi în comun- 38,85 mp,   în suprafaţă totală de 72,37 mp situat în Timişoara, str. C. Titel Petrescu (TH. Neculuță), nr.6.
Menţionăm faptul că cererea a fost depusă în perioada de valabilitate a contractului.


Imobilul situat în Timişoara, str. C. Titel Petrescu (TH. Neculuță), nr.6, compus din 2 încăperi exclusiv -33,52 mp, 5 încăperi în comun- 38,85 mp,   în suprafaţă totală de 72,37 mp, identificat prin CF 417543 Timişoara, CF vechi 70424, Top 6821, este în proprietatea Statului Român și este înregistrat în evidența patrimonială a Municipiului Timișoara, cu nr. de inventar 18621 și valoarea de inventar 263.783 lei. Conform HG 977/2002 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş – art unic – “Se atesta apartenenţa la domeniul public al judeţului Timiş, precum şi al municipiilor, oraşelor şi comunelor din judeţul Timiş a bunurilor cuprinse în anexele nr. 1-83*) care fac parte integrantă din prezenta hotărâre”, la punctul 43 se regăsește Dispensarul medical din str. Neculuță nr.6
Având în vedere referatul privind aprobarea proiectului de hotărâre SC2021- 19237/08.07.2021 a Primarului Municipiului Timişoara şi Proiectul de hotărâre cu privire la prelungirea contractului de concesiune nr.25/16.11.2004  încheiat cu CABINETUL MEDICAL MEDICINA DE FAMILIE DR. BADEA ANDREEA CORINA.


Redevenţa aferentă cabinetului medical a fost stabilită prin Raportul de Evaluare nr. 4.392/2021, efectuată de către Fidox SRL, evaluator autorizat ANEVAR cu care Primăria Muncipiului Timișoara, are un acord cadru încheiat, respectiv 47,071 lei/mp/an.
Raportat la faptul că Dr. Badea Andreea Corina- medic specialist medicină de familie, titular al Cabinetului Medical Medicină de Familie Dr.Badea Andreea Corina, nu are datorii la bugetul local,  în şedinţa din data de 22.02.2021 a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român aflate în administrarea Consiliului Local al Municipiului Timişoara înființată prin HCLMT nr. 12/26.06.2012 şi modificată prin HCLMT nr. 45/16.02.2021, s-a hotărât prelungirea contractului de concesiune nr. 25/16.11.2004  având ca obiect exploatarea spaţiului în care funcţionează Cabinet Medical, situat în Timişoara, str. C. Titel Petrescu (TH. Neculuță), nr.6, pe o perioada de 3 ani, până la data de 31.12.2023, și efectuarea unui raport de evaluare pentru a stabili valoarea actualizată a redevenței

Situaţia cabinetelui medical situat în Timişoara, str. C. Titel Petrescu (TH. Neculuță), nr.6, a fost verificată prin adresele :

- CT2021 – 000003/17.03.2021 Compartimentul Administrare Fond Funciar;
- CT2021- 3/18.03.2021 Serviciul Juridic; 

- CT2021- 00003/15.03.2020  Biroul Clădiri Terenuri II Vest;

Pentru a putea răspunde cerinţelor solicitate de către Dr. Badea Andreea şi având  în vedere prevederile legale, apreciem că proiectul de hotărâre privind prelungirea contractului de concesiune nr.25/16.11.2004  încheiat cu CABINETUL MEDICAL MEDICINA DE FAMILIE DR. BADEA ANDREEA CORINA, situat în Timişoara Timişoara, str. C. Titel Petrescu (TH. Neculuță), nr.6, pe o perioada de 3 ani, până la data de 31.12.2023, cu valoarea actualizată a redevenței,  îndeplineşte condiţiile  pentru a fi supus dezbaterii și aprobării Consiliului Local al Municipiului Timişoara .

